CELEX: 32020D0669
Language: lv
Date: 2020-05-18 00:00:00
Title: Komisijas Īstenošanas lēmums (ES) 2020/669 (2020. gada 18. maijs), ar ko Īstenošanas lēmumu 2013/801/ES groza attiecībā uz Inovācijas fonda īstenošanas uzticēšanu Inovācijas un tīklu izpildaģentūrai

19.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 156/20
               
            
         KOMISIJAS ĪSTENOŠANAS LĒMUMS (ES) 2020/669
         (2020. gada 18. maijs),
         ar ko Īstenošanas lēmumu 2013/801/ES groza attiecībā uz Inovācijas fonda īstenošanas uzticēšanu Inovācijas un tīklu izpildaģentūrai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 58/2003 (2002. gada 19. decembris), ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (1), un jo īpaši tās 3. panta 3. punktu,
         tā kā:
         
                     (1)
                  
                  
                     Ar Eiropas Parlamenta un Padomes Direktīvu 2003/87/EK (2) izveido Inovāciju fondu, lai atbalstītu inovācijas mazoglekļa tehnoloģijās un procesos un lai palīdzētu stimulēt tādu projektu būvniecību/izveidi un ekspluatāciju, kuru mērķis ir CO2 uztveršana un ģeoloģiska uzglabāšana videi drošā veidā, kā arī inovatīvas atjaunojamo energoresursu enerģijas un enerģijas uzglabāšanas tehnoloģijas.
                  
               
                     (2)
                  
                  
                     Saskaņā ar Komisijas Deleģētās regulas (ES) 2019/856 (3) 16. panta 1. punktu Inovāciju fondu īsteno tiešā vai netiešā pārvaldībā. Minētās regulas 17. pantā noteikts, ka Komisija var pieņemt lēmumu iecelt īstenošanas struktūru konkrētu īstenošanas uzdevumu veikšanai un tiešas pārvaldības gadījumā šie uzdevumi ir jādeleģē izpildaģentūrai.
                  
               
                     (3)
                  
                  
                     Ar Komisijas Īstenošanas lēmumu 2013/801/ES (4) izveidoja Inovācijas un tīklu izpildaģentūru (“Aģentūra”) un uzticēja tai pārvaldīt noteiktas Savienības programmu daļas, tostarp Eiropas infrastruktūras savienošanas instrumentu un pamatprogrammu “Apvārsnis 2020” enerģētikas jomā.
                  
               
                     (4)
                  
                  
                     Izmaksu un ieguvumu analīze, kas veikta saskaņā ar Regulas (EK) Nr. 58/2003 3. pantu, parādīja, ka Inovāciju fonda daļu pārvaldības deleģēšana Aģentūrai palīdzētu efektīvāk sasniegt Inovāciju fonda mērķus. Uzticot Aģentūrai Inovāciju fonda daļu īstenošanu, laikposmā no 2020. līdz 2030. gadam tiktu ietaupīti aptuveni 30,5 miljoni EUR salīdzinājumā ar iekšējās pārvaldības izmaksām, palielinātos Inovāciju fonda pārvaldības efektivitāte un elastīgums, tiktu nodrošināta ievērojama sinerģija starp Inovāciju fondu un citām Aģentūras pārvaldītajām Savienības programmām un tas tiktu tuvināts saņēmējiem, kā arī uzlabotos Savienības finansējuma pamanāmība.
                  
               
                     (5)
                  
                  
                     Tādēļ ir lietderīgi uzticēt Aģentūrai Inovāciju fonda daļu pārvaldību un īstenošanu.
                  
               
                     (6)
                  
                  
                     Tāpēc Īstenošanas lēmums 2013/801/ES būtu attiecīgi jāgroza.
                  
               
                     (7)
                  
                  
                     Šajā lēmumā paredzētie pasākumi ir saskaņā ar Izpildaģentūru komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Grozījums Īstenošanas lēmumā 2013/801/ES
            Īstenošanas lēmuma 2013/801/ES 3. panta 1. punktu aizstāj ar šādu:
            
               
                  “1.   Ar šo Aģentūrai tiek uzticēts īstenot šādu Savienības programmu daļas:
                  
                              a)
                           
                           
                              Eiropas infrastruktūras savienošanas instruments;
                           
                        
                              b)
                           
                           
                              pamatprogrammas “Apvārsnis 2020” īpašās programmas III daļa “Sabiedrības problēmu risināšana”;
                           
                        
                              c)
                           
                           
                              Inovāciju fonds, kas izveidots saskaņā ar Eiropas Parlamenta un Padomes Direktīvas 2003/87/EK (*1) 10.a panta 8. punktu.
                           
                        
            
         
         
            2. pants
            Stāšanās spēkā
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 18. maijā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 11, 16.1.2003., 1. lpp.
         
         
            (2)  Eiropas Parlamenta un Padomes Direktīva 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 25.10.2003., 32. lpp.).
         
            (3)  Komisijas Deleģētā regula (ES) 2019/856 (2019. gada 26. februāris), ar ko attiecībā uz Inovāciju fonda darbību papildina Eiropas Parlamenta un Padomes Direktīvu 2003/87/EK (OV L 140, 28.5.2019., 6. lpp.).
         
            (4)  Komisijas Īstenošanas lēmums 2013/801/ES (2013. gada 23. decembris), ar ko izveido Inovācijas un tīklu izpildaģentūru un atceļ Lēmumu 2007/60/EK, kas grozīts ar Lēmumu 2008/593/EK (OV L 352, 24.12.2013., 65. lpp.).